Husnisser i Harry Potter

**Husnisser** er fiktive vesener i bok- og filmserien Harry Potter, skrevet av J.K. Rowling. De er små menneskelignende vesener, men likevel veldig forskjellige fra mennesker. De bruker livene sine på å tjene en familie, institusjon eller lignende. Hvis de ikke blir satt fri vil deres etterkommer fortsette å tjene den samme familien. Rasen har ingen ordentlig kultur, da de kun eksisterer for å tjene mennesker. Deres nyttighet gjør dem til et statussymbol blant magikere, mens deres underdanighet gir dem status som annenklasses borgere i den magiske verdenen.

Husnisser bruker putevar og tevarmere som klær, da de ikke har tillatelse til å bruke ordentlige klær. Hvis en husnisses mester velger å gi dem ordentlige klær, selv om det bare er en sokk, blir husnissen satt fri og kan forlate familien for alltid. I slutten av *[[Harry Potter og mysteriekammeret]]* lurer Harry Lucifus Malfang til å befri sin egen husnisse, Noldus. De fleste husnissene blir fornærmet hvis de blir gitt klær, da det betyr at de ikke har utført pliktene sine på en tilfredsstillende måte. Enkelte husnisser vil derimot gjerne bli satt fri, slik som for eksempel Noldus. Da Noldus ble satt fri, ville han gjerne få betalt for arbeidet sitt. Han fikk ikke jobb andre steder enn ved Galtvort. Der fikk han tilbud om en lønn på 10 galleoner i uken, noe han takket nei til, og heller ba om 1 galleon i uken.

Husnisser kan utføre sin egen form for mektig magi, fjern fra den magien trollmenn og trollkvinner bruker. Denne magien bruker husnissene vanligvis til å tjene herrene sine. Denne magien gir dem blant annet muligheten til å reise mellom steder på øyeblikk, likt magikernes immivering. Husnissene kan derimot immivere innenfor området til Galtvort, noe rektor Humlesnurr har sørget for at magikere *ikke* kan gjøre.

## Husnisser i historiene
### Noldus

**Noldus** (født 28. juni) er en fiktiv figur fra *[[Harry Potter]]*-serien som er skrevet av J.K. Rowling. Han er en husnisse, som i motsetning til de fleste andre husnisser ønsket frihet. Han ble tvunget til å holde på mange mørke hemmeligheter av sin opprinnelige mester.

Noldus opptrådte for første gang i *[[Harry Potter og Mysteriekammeret]]*, der han var en sentral figur i handlingen. Noldus var tjener for Familien Malfang og det daværende overhodet Lucifus Malfang. Han kjente til Malfangs planer om å åpne Mysteriekammeret, ved å bruke Tom Vensters dagbok i flere måneder før det hendte. Som et forsøk på å holde Harry Potter borte fra Galtvort høyere skole for hekseri og trolldom begynte Noldus å avskjære brevene Harrys venner hadde sendt ham. Noldus snek seg senere ut av hjemmet sitt for å fortelle Harry om farene som ventet ham hvis han returnerte til Galtvort, og forsøkte å overtale ham til å bli værende hjemme der han var trygg. Noldus fortalte imidlertid ved en glipp noen detaljer han ikke hadde lov til å fortelle, og måtte straffe seg selv. Dette viste seg å ikke være nok til å holde Harry borte fra skolen, og som et forsøk på å få Harry utvist fra skolen for ulovlig bruk av magi endte han opp med å ødelegge en stor dessert fru Dumling hadde forberedt til en potensiell kunde av herr Dumling. Dette ville han ha lyktes med, hadde det ikke vært for at Ronny, Fred og Frank Wiltersen reddet Harry i Arthur Wiltersens flyvende Ford Anglia.

Noldus forsøkte senere å få Harry til å bli igjen hjemme ved å lukke inngangen til plattform 9¾, men Harry og Ronny tok igjen farens flyvende bil og fløy den til Galtvort, en handling som nesten fikk dem utvist. Noldus forhekset også en klabb til kun å jage etter Harry, og klabben greide til slutt å slå Harry av sopelimen sin med en brukket arm. Gyldeprinz Gulmedals forsøk på å helbrede Harrys arm resulterte i at han fjernet alle beinene i armen, og Harry måtte tilbringe natten i sykestuen for å få beinene til å vokse tilbake. Mens han lå der, så han en forsteinet Frodrik Fromm bli bragt inn, og senere ble han besøkt igjen av Noldus.

Da Harry oppdaget hvem Noldus' mester var, lurte Harry Draco Malfangs far, Lucifus, til å sette Noldus fri. Noldus var veldig takknemlig til Harry, og har siden forblitt lojal mot ham.

Etter dette ønsket Noldus å få betalt for sitt arbeide som husnisse, noe som førte til at han hadde problemer med å finne arbeid. Han fikk til slutt jobb ved Galtvort, og ble den eneste husnissen som arbeider der og fikk betalt for det. Albus Humlesnurr tilbød Noldus 10 galleoner i uken som lønn, men Noldus fikk forhandlet det ned til 1 galleon i uken.

Siden han begynte å arbeide ved Galtvort, har han hjulpet Harry flere ganger. I *[[Harry Potter og Ildbegeret]]*, hjalp Noldus Harry med den den andre oppgaven i Tretrollmannsturneringen, og i *[[Harry Potter og Føniksordenen]]* viste Noldus Harry Nødvendeligrommet, som Harry senere brukte til møtene i Humlesnurr-legionen. Noldus var også den eneste husnissen som vasket Griffingtårnet etter at Hermine Grang begynte sine forsøk på å sette fri husnissene igjennom klubben sin, Husnissenes Internasjonale Kamp-Koalisjon (HIKK)

Ifølge Albus Humlesnurr var Noldus eksistens under familien Malfang like miserabel som Krynkels tilværelse under Sirius Svaart.

I *[[Harry Potter og Halvblodsprinsen]]* arver Harry Krynkel og beordrer ham til å arbeide i kjøkkenet ved Galtvort sammen med de andre husnissene. Ved Galtvort blir Krynkels hat for Harry en konflikt med Noldus' respekt for ham, noe som fører til at de havner i flere slåsskamper, noe Gnav fryder seg stort over. Da Harry trenger noen til å følge etter Draco Malfang for å finne ut hvor han forsvinner til stadighet, blir han hjulpet, noe ufrivillig, av Krynkel, og velvillig av Noldus. De kom tilbake til ham med viktig informasjon om at Malfang holdt til i Nødvendeligrommet.

I Harry Potter og dødstalismanene hjelper Noldus Harry for siste gang da han redder: Harry Potter, Ronny Wiltersen, Hermine Grang, Lulla Lunekjær, Tommy Ding, Olivander og gnomen Klotak fra fangenskap i Malfangenes herskapshus. Rett før de eksiverer kaster Bellatrix deMons en kniv som treffer Noldus. Han dør i Harrys armer ved huset til Rulle og Fleur. Harry begraver ham i hagen deres med spade. Så tar han en stein og bruker tryllestaven til å skrive: "*Her hviler Noldus, en fri nisse."

===Krynkel===

[[Husnisser#Krynkel|Krynkel]] er en figur i [[bok]]- og [[film]]serien [[Harry Potter]], skrevet av [[J.K. Rowling]]. Han er [[husnisse]]n i [[Grimolds plass 12]], og ble tvunget til å holde på mange hemmeligheter for [[Føniksordenen (Harry Potter)|Føniksordenen]].

Familien Krynkel tjente var den «Noble og eldgamle familien Svaart». Da [[Sirius Svaart]] var det eneste mannlige familiemedlemmet som var igjen, var Krynkel tvunget til å tjene ham. Ifølge [[Albus Humlesnurr]] var Krynkels eksistens som Sirius tjener like ulykkelig som [[Noldus]] eksistens hos [[familien Malfang]].

Det engelske navnet *«Kreacher»* er et ordspill på «creature» (skapning). Det norske navnet kan være et ordspill på *ynkelig*.

Siden [[Sirius Svaart|Sirius]] ikke var en mørk magiker lik resten av familien, hatet Krynkel ham og var ulykkelig i sitt arbeide for ham. Krynkel benyttet muligheten til å forlate huset da Sirius sa «kom deg ut!» til ham. Han forlot huset og dro til et medlem av familien Svaart han fortsatt hadde respekt for: Sirius sitt søskenbarn [[Familien Malfang|Narcissa Svaart]], [[Familien Malfang#Lucifus Malfang|Lucifus Malfang]]s kone og [[Familien Malfang#Draco Malfang|Draco Malfang]]s mor.

Lucifus Malfang fortalte Krynkel at hvis [[Harry Potter (figur)|Harry Potter]] skulle kontakte huset via [[flum]]nettverket, skulle han lyve og si at Sirius ikke var tilstede. Siden Krynkel ikke tilhørte Harry, kunne han lyve til ham uten å måtte skade seg selv. Krynkel dukket senere opp på loftet, og Sirius var overbevist om at han aldri hadde forlatt huset, men at han hadde gjemt seg på loftet hele tiden.

Krynkel fulgte [[Familien Malfang#Lucifus Malfang|Malfangs]] Plan, og den ble suksessfull. Harry dro til [[Magidepartementet]] for å redde Sirius, som han trodde var i trøbbel. Sirius Svaart, som senere dro til departementet for å hjelpe til å redde Harry og vennene hans, ble drept i kampen mot et annet av sine søskenbarn, [[Bellatrix DeMons]] som Krynkel liker.

I *Harry Potter og Halvblodsprinsen* arvet Harry Krynkel, siden Sirius hadde dødd og etterlatt samtlige av sine eiendeler til ham. At han ble arvet av Harry, og ikke Bellatrix, ble bekreftet da Krynkel adlødd Harrys kommando om å «ti stille!». Harry ønsket ikke å beholde Krynkel, og beordret ham til å arbeide på kjøkkenet ved [[Galtvort høyere skole for hekseri og trolldom]] sammen med andre husnisser. Ved Galtvort kom Krynkel i konflikt med Noldus, siden Krynkel hatet Harry og Noldus forgudet ham. Dette førte til flere slåsskamper. Da Harry trengte noen til å følge etter Draco Malfang for å finne ut hvor han forsvant, ble han hjulpet av Krynkel (om enn noe uvillig), og Noldus (mer enn villig). De kom tilbake til ham med viktig informasjon om at Malfang dro til [[Nødvendeligrommet]].

I* Harry Potter og dødstalismanene* er Harry snill mot Krynkel og gir ham "Herr Regulus' medaljong" og Krynkels holdning blir totalendret. I fra å være en nisse som mumler stygge ting, gjemmer seg, osv., til en glad og pliktoppfyllende Krynkel som blant annet lager Harrys yndlingsretter.

===Blunka===



*'Blunka*' var familien Kroeks husnisse, som, i motsetning til [[Noldus]], ikke ville bli satt fri. Hun passet på familiens mange hemmeligheter, og da [[Bart Kroek jr.]] ble reddet fra [[Azkaban]] av sin far, var det Blunka som passet på ham og fikk ham tilbake til hektene.

Hun maste på [[Bart Kroek]] til han lot sin sønn være med og se på VM i [[rumpeldunk]]. Det ingen av de to visste var at Kroek jr. var i ferd med å vinne over «*Befalius-forbannelsen''» han var satt under. Mens de satt og så på VM-finalen, stjal Kroek jr. Harry Potters tryllestav, og brukte den til å framkalle Mørkets Merke. Blunka fikk sparken fordi hun ble funnet med tryllestaven som var brukt til å fremkalle Merket i hendene (men Kroek sr. visste at hun ikke hadde greid å holde styr på Kroek jr.). At Blunka fikk sparken syntes Hermine Grang var aldeles motbydelig.

Etter å ha fått sparken, fikk Blunka jobb ved Galtvort. Hun var deprimert og drakk masse alkohol. Hennes familie hadde tjent under familien Kroek i flere generasjoner. Hun nekter fortsatt å fortelle noen av sin gamle herres hemmeligheter. Da en desperant kysset Bart Kroek jr. stoppet arvefølgen Kroek.

### Hokla

 arbeidet for Hespetra Smutt. Fyrst Voldemort fikk henne mistenkt for å ha forgiftet Smutt. Hun nektet ikke, og sa at hun kanskje kunne ha puttet en gift i en drink ved en feiltakelse. Hokla døde til slutt av alderdom.

### Husnisser ved Galtvort
Galtvort høyere skole for hekseri og trolldom har ansatt over hundre husnisser, blant andre Noldus, Krynkel og Blunka. Husnissene vasker slottet, arbeider i kjøkkenet og passer på de magiske peisbålene som brenner på oppholdsrommene og på lærerernes kontorer. I motsetning til den dårlige behandlingen andre husnisser er utsatt for, er husnisser ved Galtvort behandlet rettferdig og med respekt av sin arbeidsgiver. De har på seg rene, nystrøkne putevar med skolens monogram påsydd, og virker stort sett glade over sin situasjon. De sørger for at Fred og Frank Wiltersen, Harry Potter, Ronny Wiltersen og Hermine Grang får med seg kaker og godterier når de besøker kjøkkenet.

I likhet med de fleste husnisser, viser husnissene en viss stolthet over å utføre sitt arbeid uten å klage over det. De arbeider veldig hardt, og misliker Noldus sterkt da han ber om å få lønn for sitt arbeid. De misliker også Blunka på grunn av at hun er alkoholisert. Det er ikke kjent hva de andre husnissene syns om Krynkel, men siden han er veldig misfornøyd med situasjonen sin (og utbasunerer sin misnøye til stadighet), er han sannsynligvis ikke særlig godt likt han heller.
## Referanser


## Se også
*Husnissenes Internasjonale Kamp-Koalisjon